**vállalkozási szerződés**

**1. számú módosítása**

amely létrejött egyrészről

**Telki Község Önkormányzata**

székhelye: **2089 Telki, Petőfi S. u. 1.**

államháztartási azonosító: **726423**

adószám: **15734862-2-13**

bankszámlaszám: **11742348-15441881**

képviselő: **Deltai Károly** polgármester

mint Megrendelő (a továbbiakban: **Megrendelő)**

másrészről a

név: **DIG-BUILD Környezetvédelmi és Szolgáltató Kft.**

székhely: **5700 Gyula, Nagyváradi u. 64.**

cégjegyzékszám: **04-09-005366**

adószám: **12726615-2-04**

bankszámlaszám: **11733027-20055239**

képviselő: **Bagosi Sándor** ügyvezető

mint Vállalkozó (a továbbiakban: **Vállalkozó**)

(a továbbiakban együttesen: **Felek**) között az alulírott napon és helyen, az alábbi feltételekkel:

Előzmények

A Szerződő Felek rögzítik, hogy a Megrendelő, mint ajánlatkérő közbeszerzési eljárást folytatott le a **„Takarítási**

**szolgáltatás ellátása Telki Község Önkormányzatának működtetési körébe tartozó intézmények ”** tárgyban a

közbeszerzésekről szóló 2015.évi CXLIII. törvény ( továbbiakban: Kbt.) alapján.

Szerződő Felek 2024. szeptember 12. napján a közbeszerzés eredményeként Vállalkozási szerződést (a továbbiakban:

Vállalkozási szerződés) kötöttek egymással a **„Takarítási szolgáltatás ellátása Telki Község Önkormányzatának**

**működtetési körébe tartozó intézmények ”** tárgyában.

**1. A Szerződésmódosítás indokolása**

2.1 A Szerződő Felek rögzítik, hogy az Önkormányzat kezdeményezésére szükségessé vált a számlázás rendjének akként történő módosítása, hogy a számlázás az egyes önkormányzati intézmények esetében, külön-külön intézményenként kerüljön sor.

**2.A szerződésmódosítás jogszerűsége:**

Felek megvizsgálták a szerződésmódosításra irányuló jogalap fennállását és a következőket állapították meg:

A Kbt. 141.§. (6) bekezdés az alábbiak szerint rendelkezik:

***,,A (2) és (4) bekezdésben szabályozott eseteken kívül, a szerződés új közbeszerzési eljárás lefolytatása nélkül akkor módosítható, ha a módosítás nem lényeges****. A szerződés módosítása lényeges, ha az eredeti szerződéses feltételektől lényegesen eltérő érdemi feltételeket határoz meg. A módosítást mindig lényegesnek kell tekinteni, ha*

*a) olyan feltételeket határoz meg, amelyek ha szerepeltek volna a szerződéskötést megelőző közbeszerzési eljárásban, az eredetileg részt vett ajánlattevőkön (részvételre jelentkezőkön) kívül más ajánlattevők (részvételre jelentkezők) részvételét vagy a nyertes ajánlat helyett másik ajánlat nyertességét lehetővé tették volna;*

*b) a módosítás a szerződés gazdasági egyensúlyát a nyertes ajánlattevő javára változtatja meg; vagy*

*c) a módosítás a szerződés tárgyát az eredeti szerződésben foglalt ajánlattevői kötelezettséghez képest jelentős új elemre terjeszti ki.,,*

**3. A Szerződésmódosítás tartalma**

A fentiek alapján a Szerződő felek a 2024. szeptember 12. napján megkötött Vállalkozási Szerződést közös megegyezéssel az alábbiak szerint módosítják: ( a módosítás vastag dőlt betűvel jelölve):

*5.3. Az átutalás teljesítése az alábbi okmányok együttes benyújtása ellenében történik:*

*- Vállalkozó számlája cégszerűen aláírva;*

*- teljesítésigazolás egy példánya.*

***A Vállalkozó a számlákat intézményenként köteles kiállítani és a Megrendelő részére benyújtani.*** *Vállalkozó által kiállított számlák meg kell, hogy feleljenek a számvitelről szóló 2000. évi C. törvény és az általános forgalmi adóról szóló 2007. évi CXXVII. törvény előírásainak, valamint a vonatkozó egyéb hatályos jogszabályi előírásoknak. A számlákon fel kell tüntetni a szerződés azonosító adatait.*

***Az 4.2. a) pontban meghatározott vállalkozói díj az egyes intézmények között a következők szerint oszlik meg:***

**Kodolányi János Közösségi Ház és Könyvtár 2089 Telki, Petőfi u.2-4. 42 %-a**

**Telki Zöldmanó Óvoda 2089 Telki Harangvirág u. 3 42 %-a**

**Telki község Önkormányzat ( Egészségház ) 2089 Telki, Petőfi u.1 8 %-a**

**Telki Polgármesteri Hivatal 2089 Telki, Petőfi u.1 8 %-a**

*Amennyiben a számlát nem a fentiek figyelembevételével küldik meg, az a nem szabályszerűen kiállított számla kiegyenlítés nélküli visszaküldését vonja maga után. A fizetési határidő csak a hibátlan, befogadott számlákra vonatkozik, amelynél rendelkezésre állnak a mellékletek is.*

*A 6.5. Megrendelő fenntartja magának a jogot, hogy a benyújtott számla műszaki hátterét, valamint a számlakiállítás formai követelményének való megfelelést saját maga is megvizsgálja. Amennyiben bármilyen hiányosságot vagy hibát észlel, a számla kifizettetését csak azok teljes körű rendezését követően indítja meg. A hiánypótlás, javítás ideje nem számít bele a kifizetési határidőbe. A tartalmi vagy formai hiba miatt visszaküldött számla javításának kézhezvételéig Megrendelő nem esik késedelembe.*

*A Megrendelő jogosult a Vállalkozó által benyújtott számlával szemben 8 napon belül kifogással élni, a Vállalkozó pedig köteles a kifogástól számított 8 napon belül helyesbített számlát kiállítani.*

*A számla kiegyenlítése a Megrendelő mindazon jogainak fenntartásával történik, amelyek a Vállalkozó esetleges hibás teljesítésével vagy egyéb szerződésszegésével kapcsolatosak*

4. A jelen szerződésmódosítás annak mindegyik fél általi aláírásakor lép hatályba és az szeptember vállalkozói díj számlázása során Vállalkozó eszerint köteles a számlákat kiállítani.

5. A jelen szerződés módosításban nem szabályozott kérdések tekintetében a hatályos magyar jogszabályi rendelkezések, így különösen a Polgári Törvénykönyvről szóló 2013. évi V. törvény, illetve a vonatkozó szakmai jogszabályok rendelkezései az irányadóak.

Jelen szerződésmódosítást a Felek elolvasás és értelmezés után, mint akaratukkal mindenben megegyezőt jóváhagyólag írják alá. A jelen 3 számozott oldalból álló szerződésmódosítás magyar nyelven, egymással mindenben megegyező 4 eredeti példányban készült, amelyből 3 példány a Megrendelőt, 1 példány pedig a Vállalkozót illeti.

Telki, 2024. 09.30.

|  |  |
| --- | --- |
| ………………………….Megrendelő | ……………………………Vállalkozó |

Pénzügyi ellenjegyzés:

…………………………….

Tóth Mónika

pénzügyi csoportvezető